
[bookmark: _Hlk221568430]                                                                                                                                 IZRAKSTS
[bookmark: _Hlk195509723]VIENOŠANĀS Nr. IeM_NVA_2024/104-Buv/1
par 2024. gada 6. septembra līguma vienošanās Nr. IeM_NVA_2024/104-Buv:
Katastrofu pārvaldības centra Parādes ielā 38, Rīgā (kad. nr. 01001090004) 
projektēšana, būvdarbi un autoruzraudzība
grozījumiem
Dokumenta datums ir tā
elektroniskās parakstīšanas datums
Nodrošinājuma valsts aģentūra, reģistrācijas numurs 90009112024,[..], tās [..] personā, kurš [..] (turpmāk – Pasūtītājs), no vienas puses, un
Sabiedrība ar ierobežotu atbildību „Selva Būve”, reģistrācijas numurs 40003683071, [..], [..], tās [..] personā, kura [..] (turpmāk – Uzņēmējs), no otras puses,
turpmāk abi kopā vai katrs atsevišķi – Puses/ Puse, ņemot vērā, ka:
(a) [bookmark: _Hlk231300966]2024. gada 6. septembrī starp Pusēm noslēgta līguma vienošanās
Nr. IeM_NVA_2024/104-Buv: Katastrofu pārvaldības centra Parādes ielā 38, Rīgā 
(kad. nr. 01001090004) projektēšana, būvniecība un autoruzraudzība (turpmāk – Līgums) ar Akceptēto Līguma summu 3 013 767,58 EUR (trīs miljoni trīspadsmit tūkstoši septiņi simti sešdesmit septiņi euro un 58 centi) bez pievienotās vērtības nodokļa (turpmāk – PVN) un Darbu izpildes laiku 21 (divdesmit viens) kalendārais mēnesis no līguma stāšanās spēkā;
(b) [bookmark: _Hlk221600261]2025. gada 30. decembrī starp Pasūtītāju un akciju sabiedrību „Sadales tīkls” noslēgts līgums Nr. IeM_NVA_2025/383-Pak (Nr.120269242) par elektroapgādes pieslēguma ierīkošanu Katastrofu pārvaldības centram Parādes ielā 38, Rīgā (turpmāk – Objekts), nosakot, ka pieslēgums tiks izbūvēts 180 dienu laikā no pieslēguma maksas rēķina apmaksas dienas;
(c) [bookmark: _Hlk231300404]2026. gada 5. janvārī Pasūtītājs ir veicis pieslēguma maksas rēķina apmaksu un 2026. gada 9. janvārī saņemta akciju sabiedrības „Sadales tīkls” nolīgtā apakšuzņēmēja – sabiedrības ar ierobežotu atbildību „KVĒLE” – informatīva vēstule, kurā norādīts, ka elektroapgādes pieslēguma izbūves darbi Objektā tiks veikti laika periodā no 2026. gada 26. janvāra līdz 2026. gada 12. maijam;
(d) [bookmark: _Hlk221603034][bookmark: _Hlk221516511]2026. gada 30. marta būvsapulcē ([..]) konstatēts, ka Objekta lietotāja – Neatliekamās medicīniskās palīdzības dienesta (turpmāk – NMPD) prasība ierīkot ūdensapgādes pieslēgumu garāžai nav iekļauta Līguma Tehniskajā specifikācijā un attiecīgi Objekta būvprojekta risinājumos;
(e) 2026. gada 2. aprīlī no Uzņēmēja saņemta ieslēdzamo darbu tāme, kas paredz ūdensapgādes pieslēguma izbūvi [..], tostarp projektēšanu;
(f) 2026. gada 13. aprīlī saņemta NMPD vēstule [..] „Par prasību nodrošināšanu Katastrofu pārvaldības centra būvniecības objektā Parādes ielā 38, Rīgā”, kurā NMPD lūdz Pasūtītājam nodrošināt Vienošanās preambulas (d) paragrāfā minētās prasības izpildi;
(g) 2026. gada 23. aprīlī no Uzņēmēja saņemta vēstule [..] „Par informācijas sniegšanu un lūgums līguma Nr. IeM_NVA_2024/104-Buv ietvaros”, kurā lūgts saskaņot Darbu izpildes laika pagarinājumu un papildu izmaksu kompensāciju saistībā ar elektroapgādes pieslēguma izbūves kavējumu, papildu darbu veikšanu ūdensapgādes pieslēguma ierīkošanai NMPD garāžai, kā arī nelabvēlīgu klimatisko apstākļu ietekmi uz Darbu norisi;
(h) 2026. gada 27. aprīlī no Personu apvienības, ko veido tās biedri sabiedrība ar ierobežotu atbildību „CKL”, sabiedrība ar ierobežotu atbildību „EPVA Eksperti” un sabiedrība ar ierobežotu atbildību „Brangi” (turpmāk – Inženiera) saņemta vēstule [..] „Par izmaiņu saskaņojumu līgumam Nr. IeM_NVA_2024/104-Buv”, ar kuru saskaņota ieslēdzamo darbu tāme un Darbu izpildes laika pagarinājums saistībā ar elektroapgādes pieslēguma izbūves kavējumu un ūdensapgādes pieslēguma ierīkošanu NMPD garāžai, vienlaikus noraidot Darbu izpildes laika pagarinājumu klimatisko apstākļu ietekmes dēļ;
(i) 2026. gada 28. maijā Objektā pabeigti elektroapgādes pieslēguma ierīkošanas darbi;
(j) 2026. gada 2. jūnijā no Uzņēmēja saņemta precizētā ieslēdzamo darbu tāme par kopējo summu 18 100,09 EUR (astoņpadsmit tūkstoši viens simts euro un 09 centi) bez PVN, kas paredz nepieciešamos papildu darbus saistībā ar iekšējo elektroapgādes tīklu pielāgošanu akciju sabiedrības „Sadales tīkls” nolīgtā apakšuzņēmēja (t. i. sabiedrības ar ierobežotu atbildību „KVĒLE”) veiktajiem elektroapgādes pieslēguma izbūves darbiem Objektā un mainīto tehnisko risinājumu ūdensapgādes pieslēguma izbūvei NMPD garāžai, tostarp projektēšanu (turpmāk – Papildu darbu tāme), kā arī noteiktas kompensējamās izmaksas līdz 30 852,00 EUR (trīsdesmit tūkstoši astoņi simti piecdesmit divi euro un 00 centi) bez PVN par elektroapgādi, komunālajiem pakalpojumiem, apsardzi, aprīkojuma nomu, apdrošināšanu un citiem ar Objekta uzturēšanu saistītiem izdevumiem Darbu izpildes laika pagarinājuma periodā (turpmāk – Kompensējamo izmaksu tāme);
(k) saskaņā ar Līguma noteikumu 1.1.1.5. apakšpunkta definīciju – Pasūtītāja prasības nozīmē Līgumā iekļauto dokumentu, kas nosaka pasūtītāja prasības, t. sk. Tehniskā specifikācija saskaņā ar publisko iepirkumu regulējošiem normatīviem aktiem, kā arī visus šī dokumenta papildinājumus un grozījumus saskaņā ar Līgumu. Tehniskā specifikācija nosaka Darbu mērķi, apjomu un/ vai prasības projektēšanai un/ vai citus tehniskos kritērijus Darbiem;
(l) [bookmark: _Hlk221184666]darbu apjoms, kas radies Līguma preambulas (d) paragrāfā minētās prasības dēļ, atbilstoši Līguma noteikumu 1.1.6.10. apakšpunkta definīcijai kvalificējams kā Līgumā neparedzētie papildu darbi, proti, darbi, kuri sākotnēji netika iekļauti Līgumā vai Pasūtītāja prasībās un šo papildu darbu veikšanai piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām, vai piegādātāja maiņa radītu ievērojamas grūtības;
(m) Papildu darbu tāmē iekļauto darbu vienību cenas ir samērīgas ar Līgumā noteikto līdzvērtīgu darbu cenām un vidējām cenām būvniecības tirgū, kā arī ir ievēroti Latvijas Būvuzņēmēju partnerības 2022. gada 20. aprīļa „Vadlīnijās būvdarbu izmaksu indeksācijai” un Ekonomikas ministrijas publikācijā „Vadlīnijas būvdarbu līguma cenas indeksācijai” noteiktie būvizmaksu veidošanās, indeksācijas un risku sadales pamatprincipi, Centrālās statistikas pārvaldes dati par prognozētajām izmaiņām darbaspēka un būvmateriālu izmaksās būvniecības nozarē Latvijā 2025. gadā, kā arī Iepirkumu uzraudzības biroja noteiktie būvdarbu līguma pagarinājuma un būvniecības izmaksu izvērtēšanas kritēriji;
(n) Kompensējamo izmaksu tāmē iekļautās kompensējamās izmaksas par elektroapgādi, komunālajiem pakalpojumiem, apsardzi, aprīkojuma nomu, apdrošināšanu un citiem ar Objekta uzturēšanu saistītiem izdevumiem Darbu izpildes laika pagarinājuma periodā ir pamatotas, tieši saistītas ar izpildes laika pagarinājumu, kas radies Pasūtītāja iniciēto izmaiņu dēļ, un atbilst Līguma noteikumiem par papildu izmaksu kompensāciju saskaņā ar Līguma noteikumu 20.1. punktu [Uzņēmēja prasījumi];
(o) 2026. gada 3. jūnijā par Papildu darbu tāmi parakstīts darbu izmaiņu akts (turpmāk – Darbu izmaiņu akts);
(p) Uzņēmējam, atbilstoši Līguma noteikumu 8.4. punkta [Izpildes laika pagarināšana] a) un e) apakšpunktam, ir tiesības pieprasīt Darbu izpildes laika pagarināšanu;
(q) [bookmark: _Hlk221639371]ka 2025. gada 22. jūlijā pieņemtie Ministru kabineta noteikumi Nr.472 „Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa „Veicināt pielāgošanos klimata pārmaiņām, risku novēršanu un noturību pret katastrofām” 2.1.3.3. pasākuma „Katastrofu risku mazināšanas pasākumi” ceturtās projektu iesniegumu atlases kārtas īstenošanas noteikumi”, kur sākotnējās ietekmes (ex-ante) novērtējuma ziņojumā ([..]) noteikts, ka visas izmaksas, kas saistītas ar katastrofu pārvaldības centra būvniecību [..] (t. sk. projektēšanu, būvprojekta ekspertīzi, būvdarbiem, autoruzraudzību, būvuzraudzību un inženierkonsultantu pakalpojumiem) tiek pārattiecinātas un/ vai arī pārgrāmatotas, un/ vai apmaksātas no piešķirtā Eiropas Reģionālās attīstības fonda (turpmāk – ERAF) finansējuma/ nacionālā līdzfinansējuma daļas,
(r) ka 2025. gada 15. augustā starp Centrālo finanšu un līgumu aģentūru un Aģentūru noslēgtās „Vienošanās par Eiropas Savienības projekta 
Nr. 2.1.3.3/4/25/I/001 īstenošanu” nosacījumi paredz, ka Aģentūra kā finansējuma saņēmējs īsteno ERAF 2.1.3.3. pasākuma „Katastrofu risku mazināšanas pasākumi” ceturtās kārtas projektu Nr. 2.1.3.3/4/25/I/001 „Katastrofu pārvaldības centru būvniecība” laika periodā no 2024. gada 1. janvāra līdz 2029. gada 31. decembrim,
(s) saskaņā ar 2026. gada 29. janvāra Centrālās finanšu un līgumu aģentūras vienpusējo paziņojumu „Par Vienošanās Nr. 3.2.1.5/1/25/I/001 grozījumiem Nr. 1” tika pārcelts esošās programmas pasākuma Nr. 2.1.3.3. 4. kārta uz jauno REARM (Eiropas Komisijas Plāns „ReArm Europe/ Gatavība 2030”: Eiropas Savienības aizsardzības finansēšanas plāns) prioritāti, jauno specifiskā atbalsta mērķi Nr. 3.2.1.5. un grozīts projekta numurs no „Nr. 2.1.3.3/4/25/I/001” uz „Nr. 3.2.1.5/1/25/I/001”, attiecīgie grozījumi stājas spēkā ar 2026. gada 7. janvāri, savukārt, projekta atbalsta darbību īstenošanas un ar tām saistīto izmaksu attiecināmības periods ir noteikts līdz 2029. gada 31. decembrim, līdz ar to Līguma 3. posma Darbu izpildes laika pagarinājums nerada risku projekta atbalsta darbību īstenošanai (t. sk. noteikto mērķu, iznākuma un horizontālo principu rādītāju, kvalitātes prasību sasniegšanai), ievērojot pieejamo finanšu līdzekļu atlikumu projektā, iepriekš minēto papildu darbu izmaksu segšana no projekta nerada risku piešķirtā Eiropas Reģionālās attīstības fonda finansējuma (turpmāk – ERAF) un/ vai nacionālā līdzfinansējuma apguvei,
kā arī pamatojoties uz:
(t) Līguma noteikumu 1.4. punktu [Piemērojamais likums un valoda], 4.2. punktu [Līguma izpildes nodrošinājums], 8.4. punktu [Izpildes laika pagarināšana], 13.9. punktu [Darbu izmaiņu un Iekārtu un/ vai Materiālu nomaiņas veikšanas kārtība], 14.2. punktu [Avansa maksājums] un 20.1. punktu [Uzņēmēja prasījumi];
(u) Publisko iepirkumu likuma 61. panta trešās daļas 2. punktu,
izsakot savu brīvu gribu, noslēdz šāda satura vienošanos (turpmāk – Vienošanās):
1. Puses vienojas veikt Izmaiņas Darbu apjomos atbilstoši Tehniskās specifikācijas jaunajai redakcijai (Vienošanās 1. pielikums) un Darbu izmaiņu aktam (Vienošanās 2. pielikums), palielinot Akceptēto Līguma summu par 18 100,09 EUR (astoņpadsmit tūkstoši viens simts euro un 09 centi) bez  PVN, un Uzņēmējs apņemas veikt papildu darbus atbilstoši Tehniskajai specifikācijai jaunajā redakcijā un Darbu izmaiņu aktam.
2. Puses vienojas, ka Pasūtītājs saskaņā ar Kompensējamo izmaksu tāmi (Vienošanās 3. pielikums) kompensēs Uzņēmējam ar Objekta uzturēšanu saistītās izmaksas (par elektroapgādi, komunālajiem pakalpojumiem, apsardzi, aprīkojuma nomu, apdrošināšanu un citiem līdzīgiem pakalpojumiem) par laika periodu no 2026. gada 6. jūnija līdz 2026. gada 31. jūlijam, nepārsniedzot maksimāli pieļaujamo summu 30 852,00 EUR (trīsdesmit tūkstoši astoņi simti piecdesmit divi euro un 00 centi) bez PVN. Samaksa Uzņēmējam tiek veikta pēc visu Darbu pabeigšanas, pamatojoties uz Uzņēmēja iesniegtajiem kompensējamo izmaksu apliecinošiem dokumentiem.
3. Ņemot vērā Vienošanās 1. un 2. punktā nolīgtās Izmaiņas, Akceptētā Līguma summa tiek palielināta par 48 952,09 EUR (četrdesmit astoņi tūkstoši deviņi simti piecdesmit divi euro un 09 centi) bez PVN, un līdz ar to kopējā Līguma cena ir 3 062 719,67 EUR (trīs miljoni sešdesmit divi tūkstoši septiņi simti deviņpadsmit euro un 67 centi) bez  PVN, no kuras:
3.1. par projektēšanas darbiem (būvniecības ieceres dokumentācijas izstrādes darbi) – 171 598,02 EUR (viens simts septiņdesmit viens tūkstotis pieci simti deviņdesmit astoņi euro un 02 centi) bez  PVN;
3.2. par būvdarbiem – 2 825 289,65 EUR (divi miljoni astoņi simti divdesmit pieci tūkstoši divi simti astoņdesmit deviņi euro un 65 centi) bez  PVN;
3.3. par autoruzraudzības darbiem – 34 980,00 EUR (trīsdesmit četri tūkstoši deviņi simti astoņdesmit euro un 00 centi) bez  PVN;
3.4. par Objekta uzturēšanas izmaksu kompensēšanu – līdz 30 852,00 EUR (trīsdesmit tūkstoši astoņi simti piecdesmit divi euro un 00 centi) bez  PVN.
4. Vienošanās 3. punktā nolīgtās Līguma cenas sadalījums pa Līguma posmiem tiek noteikts šāds:
4.1. Līguma 1. posma summa bez PVN: 34 953,00 EUR (trīsdesmit četri tūkstoši deviņi simti piecdesmit trīs euro un 00 centi);
4.2. Līguma 2. posma summa bez PVN: 135 495,00 EUR (viens simts trīsdesmit pieci tūkstoši četri simti deviņdesmit pieci euro un 00 centi);
4.3. Līguma 3. posma summa bez PVN: 2 892 271,67 EUR (divi miljoni astoņi simti deviņdesmit divi tūkstoši divi simti septiņdesmit viens euro un 67 centi).
5. Puses vienojas veikt izmaiņas Darbu izpildes laikā, nosakot, ka Līguma izpilde nodrošināma līdz 2026. gada 31. jūlijam, un:
5.1. Līguma Piedāvājuma pielikuma sadaļu atbilstoši 1.1.3.3. apakšpunktam izteikt šādā redakcijā:[..]
5.2. Līguma Piedāvājuma pielikuma sadaļu [..] izteikt šādā redakcijā: [..]
	„Ziņas par Posmiem


6. Puses vienojas veikt izmaiņas attiecībā uz Līguma finansēšanu, nosakot, ka Līgums tiek finansēts no projektam Nr. 3.2.1.5/1/25/I/001 piešķirtā ERAF finansējuma un/ vai nacionālā līdzfinansējuma un veicot atzīmi Līguma Piedāvājuma pielikumā un Speciālo noteikumu 1.15. apakšpunktā: 
6.1.  Līguma Piedāvājuma pielikuma sadaļu atbilstoši 1.1.3.3. apakšpunktam izteikt šādā redakcijā: [..]
6.2. Līguma Speciālo noteikumu  1.15. apakšpunkta otro rindkopu izteikt šādā redakcijā: [.]
7. Ņemot vērā Vienošanās 5. punktā nolīgtās Izmaiņas, Uzņēmējs apņemas veikt Darbus saskaņā ar aktualizēto Darbu programmu (Vienošanās 4. pielikums).
8. Ņemot vērā Vienošanās 3. un 5. punktā nolīgtās Izmaiņas, Uzņēmējs apņemas 10 (desmit) darba dienu laikā no Vienošanās spēkā stāšanās dienas iesniegt Pasūtītājam (kopiju iesniedzot Inženierim) precizētu Līguma izpildes nodrošinājumu, kas sagatavots atbilstoši Līguma noteikumu 4.2. punkta [Līguma izpildes nodrošinājums] prasībām, kā arī precizētu avansa maksājuma garantiju, kas sagatavota atbilstoši Līguma noteikumu 14.2. punkta [Avansa maksājums] prasībām.
9. Vienošanās pilnībā apliecina Pušu gribu. Nekādi mutiski papildinājumi netiks uzskatīti par šīs Vienošanās noteikumiem. Līguma noteikumi, kas nav grozīti ar šo Vienošanos, paliek nemainīgi. Jautājumi, kas nav regulēti Līgumā un ar Vienošanos, tiek lemti saskaņā ar Latvijas Republikas spēkā esošajiem normatīvajiem aktiem.
10. Vienošanās ir Līguma neatņemama sastāvdaļa. Vienošanās stājās spēkā tās abpusējas parakstīšanas dienā un ir spēkā līdz Pušu saistību pilnīgai izpildei.
11. Vienošanās sagatavota uz 7 (septiņām) lapām ar 4 (četriem) pielikumiem (pielikumu lapu skaits nav iekļauts Vienošanās lapu skaitā) elektroniska dokumenta veidā un parakstīta ar drošu elektronisko parakstu. Vienošanās tekstam tiek pievienoti šādi pielikumi, kas ir Vienošanās neatņemama sastāvdaļa:
11.1. 1. pielikums – Tehniskā specifikācija (jauna redakcija);
11.2. 2. pielikums – Darbu izmaiņu akts;
11.3. 3. pielikums – Kompensējamo izmaksu tāme;
11.4. 4. pielikums – Darbu programma (aktualizēta).
Pušu rekvizīti un paraksti:
	Pasūtītājs:
	Uzņēmējs:

	Nodrošinājuma valsts aģentūra
Reģistrācijas numurs 90009112024
[..]



Pasūtītāja vārdā:
[bookmark: _GoBack]Direktora p. i. (paraksts*) [..]
	Sabiedrība ar ierobežotu atbildību 
„Selva Būve”
Reģistrācijas numurs 40003683071
[..]
Uzņēmēja vārdā:
Valdes locekle (paraksts*) [..]


[bookmark: _Hlk213271913]DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU*.
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.




